钦定古今图书集成/方舆汇编/边裔典/第060卷 > 三国
## 钦定古今图书集成/方舆汇编/边裔典/第060卷 > 三国

泽散、《驴分》、且兰、《贤督》《汜复》《于罗》等国，三国时俱属大
秦。

按《三国魏志注·西戎传》曰：“大秦国，一号犁靬，在安息
条支西，大海之西。从安息界安谷城，乘船直截海西，
遇风利则二月到，风迟或一岁无风，或三岁。其国在
海西，故俗谓之海西。有河出其国西，又有大海，海西
有迟散城，从国下直北至乌丹城，西南又渡一河，乘
船一日乃过。西南又渡一河，一日乃过。凡有大都三”
却。从《安谷城》陆道直北行之海北，复直西行之海西，
复直南行，经之乌迟散城。渡一河，乘船一日乃过，周
回绕海，凡当渡大海六日乃到其国。国有小城邑，合
四百馀，东西南北数千里。其王治滨侧河海，以石为
城郭。其土地有松、柏、槐、梓、竹、苇、杨柳、梧桐百草。民俗
田种五谷，畜乘有马、骡、驴、骆驼、桑、蚕。俗多奇幻，口中
出火，自缚自解，跳十二丸，巧妙。其国无常主，国中有
灾异，辄更立贤人以为王，而生放其故王，王亦不敢
怨。其俗人长大平正，似中国人，而胡服，自云本中国
一别也。常欲通使于中国，而安息图其利，不能得过。
其俗能胡书。其制度公私宫室为重屋，旌旗，击鼓，白
盖小车，邮驿亭置如中国。从《安息》绕海，北到其国，人
民相属，十里一亭，三十里一置，终无盗贼。但有猛虎
狮子为害，行道不群，则不得过。其国置小王数十。其
王所治城，周回百馀里，有官曹文书。王有五宫，一宫
间相去十里。其王平旦之一宫听事，至日暮一宿，明
日复至一宫，五日一周。置三十六将，每议事，一将不
至，则不议也。王出行，常使从人持一韦囊自随。有白
言者，受其辞，投囊中，还宫乃省为《决理》，以水晶作宫
柱及器物，作弓矢。其别枝封小国，曰《泽散》王、曰《驴分》
王、曰《且兰》王、曰《贤督》王、曰《汜复》王、曰《子罗王》。其馀小
王国甚多，不能一一详之也。国出细𫄨，作金银钱，金
钱一当银钱十。有织成细布，言用水羊毳，名曰“海西
布。”此国六畜皆出水，或云非独用羊毛也，亦用木皮
或野茧丝作织成氍毹、毾㲪、罽帐之属，皆好其色。又
鲜于海东诸国所作也。又常利得中国丝解，以为胡
绫，故数与安息诸国交市于海中，海水苦不可食，故
往来者希到。其国《中山》出九色，次玉石：一曰青，二曰
赤，三曰黄，四曰白，五曰黑，六曰绿，七曰紫，八曰红，九
曰绀。今伊吾山中有九色石，即其类。阳嘉三年，时疏
勒王臣槃献海西青石、金带各一。又今《西域旧图》云：
“罽宾、条支诸国出奇石，即次玉石也。大秦多金、银、铜、
铁、铅、锡、神龟、白马、朱髦、骇鸡、犀、玳瑁、元熊，赤螭，辟毒
鼠，大贝、车渠玛脑，南金翠爵，羽翮象可符。采玉，明月
珠，夜光珠”，真白珠、琥珀、珊瑚，赤、白、黑、绿、黄青、绀、缥、红、
紫十种流离璆，琳琅玕、水精、玫瑰、雄黄、雌黄、碧五色
玉，黄、白、黑、绿、紫、红、绛、绀、金、黄、骠留黄十种氍毹，五色
毾㲪，五色九色首下毾㲪，金缕绣杂色绫，金涂布，绯
持布、发陆布，绯持渠布、火浣布、阿罗得布、巴则布、度
伐布、温宿布，五色桃布，绛地金织帐、五色斗帐，一，微
木二，苏合、狄提、迷迷兜纳、白附子、薰陆、郁金、芸胶、薰
草木十二种香。《大秦道》既从海北陆通，又循海而南，
与交趾七郡外夷北，又有水道通益州永昌。故永昌
出异物，前世但论有水道，不知有陆道，今其略如此。
其民人户数，不能备详也。自葱岭西，此国最大，置诸
小王甚多，故录其属大者矣。《泽散王》属大秦，其治
在海中央，北至驴分，水行半岁，风疾时一月到，最与
安息、《安谷城》相近，西南诣大秦都，不知里数。《驴分王》
属大秦，其治去大秦都二千里。从《驴分》城西之大秦
渡海，飞桥长一百三十里，渡海道西南行，绕海直西
行。《且兰王》属大秦，从《思陶》国直南渡河，乃直西行，之
且兰三千里。道出河南，乃西行，从且兰复直西行，之
汜复国六百里。南道会汜复乃西南之贤督国。且兰、
《汜复》直南，乃有积石，积石南乃有大海，出珊瑚真珠。
且兰、汜复、斯宾、阿蛮北有一山，东西行，大秦海东东
各有一山，皆南北行。《贤督王》属大秦，其治东北去汜复六百里。《汜复》王属大秦，其治东北去于罗三百四
十“里渡海也。”于罗属大秦，其治在汜。复东北渡河，从
于罗东北，又渡河斯罗，东北又渡河，斯罗国属安息，
与大秦接也。大秦西有海水，海水西有河水，河水西
南北行，有大山。西有赤水，赤水西有白玉山，白玉山
有西王母，西王母西有修流沙，流沙西有大夏国、坚
沙国属由国、月氏国、四国。西有黑水，所传闻西之极
矣。